
Selamun alejkum we rahmetullahi we berakatuh! U ime Allaha, Milostivog, Samilosnog! Da li bi mi mogli odgovoriti na ovo: Što je dozvolio ***[Poslanik](https://pitajucene.com/search/poslanik/questions/ "Pretraži pitanja o poslanicima")*** Muhammed, sallallahu alejhi ve sellem, samo Ebu-Bekru es-Siddik, radijallahu anhu, da smije skraćivati bradu? I drugo pitanje: Kako se ispravno piše: Muhammed ili Mohammed ? Neka vas Allah nagradi! Selamun alejkum. 


* 
* 
* 
* 
* 
* 
* 

 
Da li je Ebu Bekr, radijallahu anhu, kratio bradu ?

We alejkumu-s-selam we rahmetullahi we berekatuhu. Bismillah. El-hamdu lillahi Rabbil-‘alemin. Ves-salatu ves-selamu ‘ala nebijjina Muhammed ve ‘ala alihi ve sahbihi edžme’in. 


Nije mi poznato da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu ‘alejhi ve sellem, dozvolio Ebu-Bekru, radijallahu te’ala ‘anh, da skraćuje bradu kao što to nije dozvolio nikome. Onaj koji tvrdi suprotno trebao bi da dođe s dokazom, nazivom knjige i brojem stranice gdje se dotični podatak spominje. Naša ***[vjera](https://pitajucene.com/search/vjera/questions/ "Pretraži pitanja o vjeri")*** je vjera vjerodostojnog dokaza. Ispravno se piše Muhammed. Ono što je bitno spomenuti, jesu skraćenice koje se često koriste uz spominjanje Allahova imena, imena Njegova poslanika, imena ashaba i sl. Naime, nije dozvoljeno da se ta željena značenja pišu kao skraćenice, pogotovo kada je u pitanju ime Allahova poslanika, sallallahu ‘alejhi ve sellem. Niko od prvih generacija u svojim djelima nije koristio te skraćenice, već bi u potpunosti navodio, svejedno da li se radilo o Allahovom imenu, pa bi nakon njega pisao “azze ve dželle” ili slično, ili se radilo o imenu Allahova Poslanika, nakon kojeg bi pisao “sallallahu ‘alejhi ve sellem”, ili se radilo o imenima ashaba, nakon kojih bi pisao “radijallahu ‘anh”. A Allah najbolje zna. We billahi et-tewfik, we sallallahu ‘ala nebijjina Muhammed we ‘ala alihi we sahbihi we sellem. 


***[Hajrudin Ahmetović](https://pitajucene.com/search/Hajrudin+Ahmetovi%C4%87/answers/ "Pretraži odgovore od Hajrudin Ahmetović")***. prof.


Preuzeto sa stranice:islamskiedukativni.wordpress.com


